

**ข่าวประชาสัมพันธ์**

**อีสานม่วนซื่น “กรุงไทย” จัดโปรแรง งาน Thailand Smart Money อุบลราชธานี**

ธนาคารกรุงไทย มุ่งมั่นพัฒนาผลิตภัณฑ์และบริการเพื่อตอบโจทย์ความต้องการลูกค้าในทุกมิติ และสนับสนุนลูกค้าทุกกลุ่มเข้าถึงบริการทางการเงินที่ทันสมัยได้อย่างทั่วถึง ช่วยยกระดับคุณภาพชีวิตคนไทยให้ดีขึ้นในทุกวัน จัดทัพบริการทางการเงินพร้อมโปรแรงโดนใจในงาน Thailand Smart Money 2023 อุบลราชธานี ครั้งที่ 9 ภายใต้แนวคิด **“Growing Together for Sustainability เคียงข้างไทย สู่ความยั่งยืน”** ระหว่างวันที่ 27-29 ตุลาคม 2566 ที่เซ็นทรัล อุบลราชธานี เพื่อให้ลูกค้า ประชาชนและผู้ประกอบธุรกิจในจังหวัดอุบลราชธานี และพื้นที่ใกล้เคียงเข้าถึงบริการทางการเงินอย่างครบวงจร

 ในงานนี้ ธนาคารกรุงไทยเสริมสภาพคล่องลูกค้าธุรกิจด้วย **สินเชื่อ SME ไซส์เล็ก ดอกเบี้ยเริ่มต้น 4% ต่อปี** วงเงินกู้สูงสุด 3 ล้านบาท ไม่ต้องใช้หลักประกัน  ผ่อนนานสูงสุด 7 ปี เพียงใช้แอปพลิเคชันถุงเงิน เป๋าตุง หรือเครื่อง EDC ธนาคารกรุงไทย ขายของออนไลน์บนแพลตฟอร์ม เช่น Shopee Lazada และมีประสบการณ์ในการทำธุรกิจอย่างน้อย 1 ปีขึ้นไป **ติดปีกให้ธุรกิจบินสูงด้วย สินเชื่อ SME วงเงินสูง X3**  ดอกเบี้ยเริ่มต้น MRR + 2.5% ต่อปี รับวงเงินกู้สูงสุด 3 เท่าของมูลค่าหลักประกัน ไม่เกิน 20 ล้านบาท  ผ่อนนานสูงสุด 7 ปี

นอกจากนี้ ยังสนับสนุนลูกค้าบุคคลเข้าถึงแหล่งเงินทุนผ่าน **สินเชื่อกรุงไทย Smart Money**  สำหรับผู้มีรายได้ประจำ ไม่มีบัญชีเงินเดือนกับธนาคารก็กู้ได้ ไม่ต้องมีหลักทรัพย์หรือบุคคลค้ำประกัน  วงเงินกู้สูงสุด 5 เท่าของรายได้ แต่ไม่เกิน 1 ล้านบาท ผ่อนนานสูงสุด 5 ปี  **สินเชื่ออเนกประสงค์สำหรับข้าราชการและพนักงานรัฐวิสาหกิจ**  ที่มีเงินเดือน 13,000 บาทขึ้นไป  วงเงินกู้สูงสุด 2 ล้านบาท  ดอกเบี้ยพิเศษเริ่มต้น 7.82% ต่อปี ผ่อนนานสูงสุด 20 ปี ไม่ต้องมีหลักทรัพย์ค้ำประกัน

ด้านการส่งเสริมความมั่นคงในชีวิต ธนาคารจัดโปรโมชัน **สินเชื่อบ้านกรุงไทย** ดอกเบี้ยต่ำ อนุมัติไว วงเงินกู้สูง ดอกเบี้ยคงที่ 1.99% ต่อปี 9 เดือนแรก  ผ่อนชำระเพียงล้านละ 3,900 บาทต่อเดือน วงเงินกู้สูงสุด 110% ผ่อนสบายนานสูงสุด 40 ปี **สินเชื่อกรุงไทยบ้านให้เงิน** แค่มีบ้านก็ช่วยได้ แลกเงินก้อนทันใจ แก้ได้ทุกปัญหาดอกเบี้ยเริ่มต้น 6.07% ต่อปี วงเงินกู้สูงสุด 20 ล้านบาท ผ่อนนานสูงสุด 30 ปี  **สินเชื่อที่อยู่อาศัยสำหรับผู้ซื้อทรัพย์สินพร้อมขาย (NPA)** อัตราดอกเบี้ยต่ำ ฟรีค่าธรรมเนียมการประเมินราคาหลักทรัพย์ค้ำประกัน ผ่อนนานสูงสุด 40 ปี และยังมีทรัพย์ NPA ราคาพิเศษ Krungthai NPA เหมาเหมา เมื่อซื้อตั้งแต่ 3 รายการขึ้นไป

ขณะเดียวกัน ธนาคารยังสนับสนุนการออมด้วย **เงินฝากปลอดภาษี Krungthai ZERO TAX MAX** อัตราดอกเบี้ย 2.30% ต่อปี  **เงินฝาก Krungthai NEXT Savings ดอกสูงจนตัวลอย** เปิดบัญชีง่าย ๆ ผ่านแอปพลิเคชัน Krungthai NEXT ดอกเบี้ยสูง 1.50% ต่อปี สำหรับยอดฝากตั้งแต่บาทแรกถึง 1 ล้านบาท ดอกเบี้ยสุดแรง เอาใจสายออม กับ**เงินฝากประจำพิเศษ  14 เดือน อัตราดอกเบี้ย 2% ต่อปี**

ภายในงาน ยังมีคาราวานตรวจสุขภาพกรุงไทย-แอกซ่า ประกันชีวิต พร้อมรับของที่ระลึกตามเงื่อนไขกรมธรรม์  สิทธิพิเศษเมื่อซื้อประกันภัย PA สุขใจชัวร์ ของ บมจ.กรุงไทยพานิชประกันภัย ตั้งแต่ 5,000 บาทขึ้นไป รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัยของ บมจ.ทิพยประกันภัย เบี้ยประกันตั้งแต่ 5,000 บาทขึ้นไป รับ TIP Shopping Bag เปิดบัญชีหุ้นซื้อ-ขายหลักทรัพย์ของ Krungthai XSpring (KTX) ผ่านแอปฯ Krungthai NEXT และมียอดซื้อขายรวม 50,000 บาท  ภายใน 30 วัน  รับฟรี Tops E-Coupon มูลค่า 200 บาท  ลงทุนกับบริษัทหลักทรัพย์จัดการกองทุนกรุงไทย (KTAM)  ตั้งแต่ 200,000 บาทขึ้นไป รับกระเป๋าเป้พับได้ สมัครบัตรเดบิตกรุงไทย รับสิทธิพิเศษ 2 ต่อ ฟรีค่าธรรมเนียมออกบัตร และรับส่วนลดค่าธรรมเนียมรายปี (ปีแรก) สมัครบัตรเครดิต KTC ทุกประเภท  รับบัตรกำนัล Starbucks มูลค่า 200 บาท  ผู้สนใจสอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center  โทร. 02-111-1111 ดูรายละเอียดได้ที่  www.krungthai.com

**ทีม Marketing Strategy**

**25 ตุลาคม 2566**